ફિલ્મમાં નસીરુદ્દીન શાહના કાસ્ટિંગ વિશે વાત કરતા ફિલ્મના કો-રાઈટર પાર્થ ત્રિવેદીએ જણાવ્યું કે, ‘ડિરેક્ટર મનીષે નસીરુદ્દીન શાહને ફિલ્મની વાર્તાને લગતો એક મેઈલ જ કર્યો હતો. બાદમાં નસીર સાહેબે સ્ટોરી વાંચી અને તેમને તે ખૂબ જ ગમી અને તેમણે સામેથી કૉલ કરીને કહ્યું કે, હું આ ફિલ્મ કામ કરીશ.’ પાર્થ આગળ કહે છે કે, ‘ફિલ્મ માટે અમારી પાસે બહુ નાનુ બજેટ હતું મનીષે આ વિશે નસીરુદ્દીન શાહને કહ્યું ત્યારે તેમણે કહેલું કે, પૈસા કોઈ ચિંતાનો વિષય નથી, બસ મારે આ ફિલ્મ કરવી છે.’